حرب العثمانيين و ڤينيسيا (1499–1503)

**الحرب العثمانية الفينيسية الثانية**  دارت بين 1499 و1503 بين الإمبراطورية العثمانية و جمهورية ڤينيسيا للسيطرة على الأراضى المتنازع عليها فى بحر إيجة والبحر الأيونى والبحر الأدرياتيكى .  العثمانيين انتصرو بقيادة الأدميرال كمال رئيس ، و أجبرو الڤينيسيين  على الاعتراف بمكاسبهم فى نهاية الحرب.
## حرب
### 1499
فى يناير 1499، كمال رئيس أبحر من القسطنطينية بقوة مكونة من 10 قوادس و 4 أنواع تانيه من السفن، و فى يوليه 1499قابل الأسطول العثمانى الضخم، ومسك القيادة علشان يشن حرب واسعة ضد جمهورية ڤينيسيا . الأسطول العثمانى كان فيه 67 قادس و20 غاليوتا وحوالى 200 سفينة أصغر. فى اغسطس، كمال رئيس غلب البحرية الفينيسية بقيادة أنطونيو جريمانى فى معركة زونكيو (اللى معروفة كمان باسم معركة سابينزا أو معركة ليبانتو الأولى)، ودى كانت أول معركة بحرية فى التاريخ يتستخدم فيها المدافع على السفن. المعركة حصلت فى أربع أيام منفصلين: 12 و20 و22 و25 اغسطس.
بعد وصوله لالبحر الأيونى مع الأسطول العثمانى الضخم، واجه كمال رئيس أسطول ڤينيسيا المكون من 47 قادس  و17 غاليوت وحوالى 100 سفينة أصغر تحت قيادة أنطونيو جريمانى قرب رأس زونكيو، محقق انتصار هام. خلال المعركة، أغرق كمال رئيس قادس أندريا لوريدان،  واحد من أفراد عيلة لوريدان النافذة فى ڤينيسيا. أُلقى القبض على أنطونيو جريمانى فى 29 سبتمبر، لكن أُطلق سراحه فى النهاية.  بقا جريمانى بعدين دوق ڤينيسيا سنة 1521. أهدى السلطان العثمانى بايزيد التانى 10 من سفن ڤينيسيا اللى أُسرت لكمال رئيس، اللى بعت أسطوله لجزيرة كيفالونيا بين اكتوبر وديسمبر. ابتدت كمان الغزوات البرية العثمانية فى دالماتيا ڤينيسيا  سنة  1499،  تحت قيادة عيسى باشا وفريز بك . 
### 1500
فى ديسمبر 1499، الڤينيسيين هاجمو  ليبانتو على أمل استعادة أراضيهم المفقودة فى البحر الأيونى .كمال ريس  أبحر من كيفالونيا واستعاد ليبانتو من الڤينيسيين . فضل  فى ليبانتو بين ابريل ومايو 1500،  سفن كمال ريس اتصلحت بجيش من 15000 حرفى عثمانى كانو متجابين من المنطقة. من هناك، كمال ريس أبحر و ابتدا يقصف موانئ ڤينيسيا فى جزيرة كورفو ، و فى اغسطس غلب تانى أسطول ڤينيسيا فى معركة مودون . قصف كمال ريس حصن مودون من البحر واستولى على المدينة. اشتبك بعدين مع أسطول ڤينيسيا قبالة سواحل كورون واستولى على المدينة مع سفينة شراعية فينيسية. من هناك أبحر كمال ريس باتجاه جزيرة سابينزا (سابينزا) و أغرق السفينة الشراعية الفينيسية *ليزا* . فى سبتمبر، هاجم كمال رئيس فويوسا، و فى اكتوبر، ظهر عند رأس سانتا ماريا فى جزيرة ليفكادا ، قبل ما يُنهى الحملة ويرجع لالقسطنطينية فى نوفمبر. فى معركة مودون، سحق الأسطول والجيش التركى بسرعة معظم ممتلكات ڤينيسيا فى اليونان. فُقدت مودون وكورون، "عينا الجمهورية". طلب الدوق أغوستينو بارباريغو المساعدة من البابا والملوك الكاثوليك ، و فى 24 ديسمبر، استولى جيش إسباني-بندقى بقيادة غونزالو دى كوردوبا على كيفالونيا ،و ده أوقف الهجوم العثمانى على الأراضى الفينيسية الشرقية موقت.
### 1501–1503

الغزوات العثمانية فى دالماتيا كترت لدرجة إن ڤينيسيا اضطرت تمضى على معاهدة مع فلاديسلاوس التانى ملك المجر والبابا ألكسندر السادس تعهدوا بموجبها بدفع 140 ألف دوقية   كل سنه لمملكة المجر للدفاع بنشاط عن أراضيها الكرواتية الجنوبية،و ده ساعد فى الدفاع عن دالماتيا الفينيسية، وتم التوقيع عليها بعد مفاوضات طويلة فى 13 مايو 1501.  سنة  1501 استولى فيريز بيك على دورازو فى ألبانيا الفينيسية . 
بحلول نهاية سنة 1502، اتفقت ڤينيسيا والإمبراطورية العثمانية على هدنة. و فى 31 يناير 1503، وقعت ڤينيسيا معاهدة تانيه مع فلاديسلاوس التانى ، بعد ما دفعت بالفعل 124000 دوقية بالمعاهدة السابقة، لدفع 30000 دوقية   كل سنه لنفس الغرض. سنة 1503، وصلت غارات سلاح الفرسان التركى لالأراضى الفينيسية فى شمال ايطاليا ، واضطرت ڤينيسيا لالاعتراف بالمكاسب العثمانية،و ده أنهى الحرب.
اقتصاد المدن الفينيسية فى دالماتيا اتأثر جامد بسبب الاحتلال التركى للمناطق الداخلية وقت الحرب دى.
## العواقب
على آخر سبتمبر 1510، كان فلاديسلاوس استلم 116000 دوقية على بعضهم حسب شروط المعاهدة التانية مع ڤينيسيا. . بعد سنة 1508، كان كمان تحت ضغط من رابطة كامبراى للانضمام ليهم ضد ڤينيسيا، لكن الدبلوماسية الفينيسية الماهرة منعت ذلك.
## شوف كمان
* مسيح باشا
* حروب ڤينيسيا و العثمانيين
* حروب العثمانيين فى اوروبا
* جونثالو فرنانديث دى كوردوبا
* البحرية العثمانية
## مصادر

## مصادر
* 
* 
* 
## لينكات برانيه

* سيدنى ن. فيشر: العلاقات الخارجية لتركيا، 1481-1512، الفصل السادس: الحرب مع ڤينيسيا، 1499-1503
* جون إى. دوتسون: أسس الاستراتيجية البحرية الفينيسية من بييترو التانى أورسيولو لمعركة زونكيو

تصنيف:CS1 Croatian-language sources (hr)
تصنيف:حروب العثمانيين و ڤينيسيا
تصنيف:حرب العثمانيين و ڤينيسيا (1499–1503)